Cantata BWV 149
MAN SINGET MIT FREUDEN VOM SIEG
Festo Michaelis (Diada de Sant Miquel)
Estrenada: 29 de setembre de 1728 o 1729
Text: Christian Friedrich Henrici, Picander.
1. COR
Es canta, amb joia triomfant, a les cabanes dels Justos:
La destra del Senyor és victoriosa,
La destra del Senyor sigui enaltida,
La destra del Senyor és victoriosa!
***
2. ÀRIA (Baix)
Siguin cantats la Força i el Poder de Déu, 
L'Anyell, vencedor i repressor de Satanàs,
 Qui Nit i Dia ens fustigava.
La Sang de l'Anyell ha vessat
Glòria i Triomf sobre els Pietosos.
***
3. RECITATIU (Alt)
Ni mil enemics no m'espanten
Car els Àngels de Déu
Acampen al meu costat.
Quan tot s'esquerdi, quan tot s'enfonsi,
Restaré en calma.
Com és possible decaure?
Déu m'enviarà cavall, carruatge
I la tropa d'Àngels sencera.
***
4. ÀRIA (Soprano)
Els Àngels de Déu mai s'allunyen,
Són amb mi en tot moment:
Vetllen mentre jo dormo, 
Allà on vagi, allà on resti,
Les seves mans em condueixen.
***
5. RECITATIU (Tenor)
Et dono les gràcies
Déu meu estimat, per tot.
Permet-me, a més,
Penedir-me dels meus mals actes 
Alegrant així el meu Àngel
Que em menarà, el dia de la meva mort,
Al teu si, dalt del Cel.
***
6. DUETTO (Alt, Tenor)
Resteu atents, Sants Vigilants,
La Nit gairebé és ja passada.
Impacientment, no descansaré
Fins a ser davant el rostre 
Del meu Pare estimat.
***
7. CORAL
Ah, Senyor! Deixa que els teus estimats Àngels
En la darrera hora dipositin la meva ànima
Al si d'Abraham
I el meu cos al seu dormitori
On reposarà sense dolor ni pena
Fins al dia del Judici Final!
Despertaré llavors de la Mort
Per a que els meus ulls et contemplin
Amb joia infinita, oh Fill de Déu,
Salvador meu i Trona de Gràcia!
Senyor Jesucrist, escolta'm, escolta'm:
Vull glorificar-te eternament!
Traduïda per Josep-Miquel Serra.
CataBach.com
La pàgina en català de JS Bach